Kolej Tingkatan Enam Sultan Abdul Aziz

Kolej Tingkatan Enam Sultan Abdul Aziz atau nama ringkasnya KTESAAZ, merupakan sebuah pusat tingkatan enam mod 1 yang terletak di Jalan Dato Hamzah.

Alamat 
Kolej Tingkatan Enam Sultan Abdul Aziz, 

Jalan Dato' Hamzah, 

45000 Kuala Selangor, 

Selangor. 

 Sejarah
Nun di bawah kejauhan dari puncak Bukit Malawati, berdiri gagah sebuah bangunan Sekolah Menengah Kebangsaan Sultan Abdul Aziz Kuala Selangor. Sekolah yang telah banyak melahirkan anak bangsa yang berpendidikan. Nama SMKSAA juga sudah begitu sinonim dengan penduduk sekeliling kerana banyak kisah-kisah lampau yang telah menjadi sejarah. 

Kisahnya bermula di sini, dahulu keperluan untuk mempunyai sebuah sekolah kerajaan aliran Inggeris (Government English School) di Kuala Selangor telah mula dirasakan dan mula diajukan oleh penduduk-penduduk daerah Kuala Selangor. Sejak akhir tahun 1930-an, kerana huru-hara tersebut terhenti sahaja buat sementara waktu.  

Pada awal tahun 1950-an, D. A Borrie selaku pengerusi Majlis Bandaran Kuala Selangor telah menyediakan sebuah memorandum bagi pihak 110 ribu penduduk daerah Kuala Selangor ketika itu, merayu kepada setiausaha Kerajaan Negeri Selangor agar mendirikan sebuah sekolah Inggeris kerajaan di daerah ini. Oleh itu, pada 4.9.1950, sekolah ini telah dibuka di sebuah bangunan yang didermakan oleh seorang tauke Cina yang bernama Teh Aik Chong bertempat di Kampung Kuantan, Kuala Selangor. Sekolah ini telah dirasmikan oleh Raja Tun Uda, Menteri Besar Selangor ketika itu dan telah dinamakan Government English School Kampung Kuantan. Pada tahun 1954, dua bangunan tambahan yang mengandungi lapan bilik darjah telah siap didirikan. Yang Teramat Mulia Tengku Salehudin Abdul Aziz Shah, Raja Muda Selangor ketika itu telah datang merasmikan bangunan sekolah tersebut.  

Sekolah ini terus berkembang. Pada tahun 1957 sekolah ini memulakan pelajaran menengahnya. Sebuah kelas tingkatan 1 telah dibuka pada tahun tersebut. Dari itu maka dalam tahun 1958, bangunan sekolah ini telah dibesarkan lagi dengan membina 4 lagi bilik darjah tambahan. Pada akhir tahun 1959, kumpulan pertama seramai 36 orang telah menduduki peperiksaan L.C.E dan keputusannya 18 orang (50%) daripadanya telah lulus peperiksaan tersebut.  

Menjelang tahun 1960 merupakan satu lagi sejarah penting sekolah ini kerana mulai tarikh tersebut pentadbiran sekolah telah dipecahkan dua iaitu sekolah rendah dan sekolah menengah. Guru besar sekolah rendah iaitu guru besar yang sedia ada ketika itu Mr. Loh Park, sementara guru besar sekolah menengah iaitu Mr. A. Dennison yang baru dilantik dan beliau datang dari Sekolah Tinggi Kajang. Bilangan murid sekolah menengah ketika itu ialah 323 orang iaitu melayu 161, cina 22 dan india 140 orang, manakala tenaga pengajarnya ialah 13 orang guru. Dalam tahun yang sama sebuah kelas menengah melayu telah di buka di sekolah ini dan dalam tahun yang sama, kerja-kerja untuk mendirikan sekolah menengah ini berasingan dengan sekolah rendahnya telah dimulakan di satu kawasan di Tanjung Keramat Kuala Selangor.  

Sekolah ini telah dikunjungi oleh pelawat Diraja iaitu DYMM Raja Permaisuri Agong ke-3 (Raja Perempuan Perlis) pada 14.9.1961. Seterusnya pada akhir tahun 1962 itu merupakan kumpulan pertama dari murid sekolah ini seramai 20 orang telah menduduki peperiksaan S.C/F.M.C. Keputusannya ialah (55%) daripada mereka lulus dalam peperiksaan tersebut.  

Pada tahun yang sama juga merupakan tahun terakhir sekolah ini berkongsi bangunan dengan sekolah rendahnya di Kampung Kuantan. Saat bersejarah mula tercatat pada 21.1.1963 kerana merupakan hari pertama bagi hari persekolahan tahun 1963, maka pada hari tersebut sekolah ini telah berpindah tempat dan bangunan barunya terletak di Tanjung Keramat, Kuala Selangor yang kekal sehingga kini. Seiring dengan itu, sekolah ini telah bertukar namanya menjadi Sultan Abdul Aziz School, Kuala Selangor atau ringkasnya SAAS. Sesuai dengan perkembangan masa dan keadaan atau selaras dengan Dasar Pelajaran Kebangsaan maka sekolah ini di kenali dengan nama Sekolah Menengah Kebangsaan Sultan Abdul Aziz Kuala Selangor.  

Pada masa itu, bilangan murid pertamanya bersekolah adalah seramai 588 orang (melayu 177, cina 142 dan india 269) dengan tenaga pengajarnya seramai 23 orang guru, sementara guru besar ialah Mr. A. Dennison. Dengan perpindahan ini beberapa masalah pengajaran dan pengajaran semasa di Kampung Kuantan telah dapat diatasi kerana beberapa kemudahan telah disediakan seperti 18 bilik darjah, 3 bilik makmal sains, 2 bilik SRP, 2 bilik Seni Perusahaan, sebuah dewan, bilik perpustakaan, bilik guru, bilik seni lukis, bilik geografi, bilik serbaguna dan sebagainya.  

Pada 26.9.1964 sekolah ini dirasmikan oleh DYMM Sultan Abdul Aziz Shah, Sultan Selangor. Selanjutnya sekolah ini terus berkembang dari semasa ke semasa. Sejak tahun 1966 sekolah ini telah mula mempunyai aliran sains itu dimulai dengan tingkatan empat sains. Dari perkembangan tersebut, maka pada tahun 1970 sebuah bangunan baru yang mengandungi 4 bilik darjah dan 2 makmal sains telah siapdan mula digunakan.  

Perkembangan dari segi bilangan muridnya terus berlaku dari tahun ke tahun. Kemuncaknya berlaku dalam tahun 1982, yang mana telah mencatatkan bilangan muridnya yang paling ramai dalam sejarah sekolah ini iaitu seramai 780 (melayu 563 dan india 604). Bilangan kelasnya sebanyak 57 buah kelas dengan tenaga pengajarnya seramai 57 orang guru dan 5 orang kerani. Keadaan ini berlanjutan selama beberapa tahun sehingga pertengahan tahun 1980-an. Keadaan ini menyebabkan sekolah ini terpaksa mengadakan sesi persekolahan dua waktu (sesi pagi dan petang).  

Sebagai sebuah sekolah yang tertua dan kemudiannya menjadi sekolah menengah kerajaan yang pertama di daerah Kuala Selangor, sekolah ini telah banyak menerima sumbangan dan bantuan daripada pelbagai pihak. Antaranya ialah Pejabat Daerah, Jabatan Pelajaran Selangor, PIBG, PIBA, Persatuan Murid-murid Tua dan sebagainya.  Perhatian dan penghargaan ini mencerminkan sama ada sumbangan dalam bentuk tenaga, khidmat atau sumbangan harta. Antaranya ialah sumbangan biasiswa dan hadiah-hadiah pelajaran seperti Biasiswa Tan Sri H.A Campbell, Biasiswa C.K Kang, Marks Ceban Boon Seng, Biasiswa Tuan Haji Abdul Aziz, Murid-murid Tua Bon Bak, Biasiswa Tan Siew Kang, Biasiswa Dato Yeoh Tiong Lay, Biasiswa Tuan Haji Abdul Aziz, Murid-murid Tua (old boys), Lembaga Pengelola dan sebagainya.  

Di antara pengetua-pengetua / Guru Besar yang pernah berkhidmat di sekolah ini ialah:
September 1950 – Disember 1953: Mr. D. S Attygale 
Januari 1954 – Julai 1955: Mr. Foo Chong Choon 
Ogos 1955 – Julai 1957: En. Hashim Bin Adul Hamid  
Ogos 1958 – Disember 1959: Mr. Jangir Singh  
Oktober 1958 – Disember 1959: Mr. Loh Bak  

Januari 1960 – SAAS berpecah kepada 2 peringkat iaitu sekolah rendah dan sekolah menengah,**  
1.1.1960 – 31.12.1971: Mr. A. Demson  
1.1.1972 – 15.4.1974: Mr. R. R Pachythmutu  
16.4.1974 – 31.12.1979: Mr. Ajmer Singh  
1.1.1980 – 28.2.1983: Mr. Loo Yew Khin  
1983 – 1986: Encik Rusli Rashikin  
1986 - 1988: Puan Anucia Jeganathan  
1988 – 1991: Tuan Hj Omar Putih  
1991 – 1994: Encik Poon Fook Fay  
1994 – 1996: Tuan Hj Mohd Bakar Bujary Markom  
1996 – 1998: Puan Zahrah Mahmod  
1998 – 1999: Puan Hj Saadah Othman  
1999 – 2002: Tuan Hj Mohd Mokhsin bin Shakhne  
2002 – 2004: Puan Hjh Hafsah Zainal Abidin  
2004 – 2008: Tuan Hjh Khalid b. Hj Jaafar  
12.08.2008 – 01.08.2010: Puan Salmah bt Mohd Yassin  
12.08.2010: (no further name listed)

Pakej Mata Pelajaran STPM

954 Mathematics (T), 960 Physics, 962 Chemistry 
954 Mathematics (T), 962 Chemistry, 964 Biology 
910 Bahasa Melayu, 944 Ekonomi, 946 Pengajian Perniagaan 
910 Bahasa Melayu, 942 Geografi, 944 Ekonomi/946 Pengajian Perniagaan 
910 Bahasa Melayu, 940 Sejarah, 946 Pengajian Perniagaan 
942 Geografi, 944 Ekonomi, 946 Pengajian Perniagaan 
910 Bahasa Melayu, 940 Sejarah, 970 Seni Visual 
910 Bahasa Melayu, 922 Kesusasteraan Melayu Komunikatif, 946 Pengajian Perniagaan 
940 Sejarah, 944 Ekonomi, 946 Pengajian Perniagaan 
910 Bahasa Melayu, 942 Geografi, 946 Pengajian Perniagaan 
910 Bahasa Melayu, 942 Geografi, 944 Ekonomi 
922 Kesusasteraan Melayu Komunikatif, 942 Geografi, 970 Seni Visual 
910 Bahasa Melayu, 940 Sejarah, 930 Syariah 
913 Bahasa Arab, 930 Syariah, 931 Usuluddin

 Pautan luar 
 Sekolah Menengah Kebangsaan Sultan Abdul Aziz
 Sekolah Menengah Kebangsaan Sultan Abdul Aziz
 Sekolah Menengah Kebangsaan Sultan Abdul Aziz

Sultan Abdul Aziz
Sultan Abdul Aziz